
    OPĆINA BOGDANOVCI
          
       OPĆINSKO VIJEĆE
KLASA: 551-01/24-02/11

URBROJ: 2196-8-02-24-01






Bogdanovci, 17.06.2024. godine
Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 29. Statuta Općine Bogdanovci („Službeni vjesnik“ Vukovarsko-srijemske županije broj 4/21, 21/22) Općinsko vijeće Općine Bogdanovci na 42. sjednici održanoj 17.06.2024. godine donijelo je:
ODLUKU

o jednokratnoj novčanoj pomoći roditeljima novorođene djece, 

posvojiteljima i udomiteljima djece s područja Općine Bogdanovci
Članak 1.

Ovom odlukom utvrđuju se uvjeti, visina novčane pomoći i način ostvarivanja prava na novčanu pomoć za novorođeno, posvojeno ili udomljeno dijete (u daljnjem tekstu: novčana pomoć).

Članak 2.

Sredstva za ostvarivanje prava iz članka 1. Odluke osiguravaju se iz Proračuna Općine Bogdanovci.

Novčana pomoć isplaćuje se na tekući ili žiro račun podnositelja zahtjeva.

Članak 3.

Pravo na novčanu pomoć u iznosu od 1.000,00 EUR ima svako novorođeno dijete. Pravo na novčanu pomoć iz stavka 1. ovog članka ostvaruju roditelji, odnosno samohrani roditelji posvojenog djeteta, kao i udomitelji djeteta.
Ukoliko se dijete rodi na Dan Općine Bogdanovci, 05. svibnja, novčana pomoć iznosi 2.000,00 EUR.

Članak 4.

Pisani zahtjev za ostvarivanje prava na novčanu pomoć podnosi se Općinskom načelniku Općine Bogdanovci preko Jedinstvenog upravnog odjela Općine Bogdanovci.
Zahtjev za ostvarivanje prava na novčanu pomoć podnosi se unutar roka od 6 (šest) mjeseci od dana rođenja djeteta. 

Uz zahtjev za pokretanje postupka za ostvarivanje novčane pomoći potrebno je priložiti sljedeću dokumentaciju:

· Izjava o zajedničkom kućanstvu podnositelja zahtjeva, 

· Rodni list novorođenog djeteta, 

· Dokaz o prebivalištu i boravištu oba roditelja i djeteta (Elektronički zapis o prebivalištu i boravištu)

· Potvrda prebivalištu djeteta
· Preslike osobne iskaznice roditelja 

· Dokaz da je samohrani roditelj (Izjava ovjerena kod javnog bilježnika)

· Broj bankovnog računa podnositelja zahtjeva (preslika kartice tekućeg ili žiro računa) na koji će se izvršiti uplata novčane pomoći
Članak 5.

Novčana pomoć isplaćuje se roditeljima i djetetu koji imaju prebivalište i boravište na području Općine Bogdanovci.
Općinski načelnik, nakon utvrđivanja činjenica iz članka 4. ove Odluke donijet će Odluku u roku od 30 dana. 

Isplata novčane pomoći po Odluci iz prethodnog stavka ovoga članka izvršiti će se  pravovremeno u skladu sa financijskim mogućnostima Općine Bogdanovci.

U slučaju sumnje u boravište podnositelja zahtjeva, Općinski načelnik Općine Bogdanovci će zatražiti očitovanje nadležne policijske uprave o boravištu istih. 

Žalba na Odluku Općinskog načelnika o isplati naknade za novorođeno dijete se izjavljuje Općinskom vijeću Općine Bogdanovci u roku od 15 dana od dana dostave Odluke podnositelju zahtjeva. 

Članak 6.

Stupanjem ove Odluke stavlja se izvan snage Odluka o jednokratnoj novčanoj pomoći roditeljima novorođene djece, posvojiteljima i udomiteljima djece od 25.04.2022. godine, KLASA: 551-02/22-02/03,  URBROJ: 2196-8-02-22-01.
Članak 7.

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.
Predsjednik Općinskog vijeća Općine Bogdanovci

                                                                            Anamarija Savić Bajac, bacc.admin.publ.
